"Setswana Puo ya Gae (HL)/P1 4 DBE/Ngwanaitseele 2018 NSC 7 'Rraetsho, ke tseo di ole makgolela. Jaro o a gana o a latola. Ruri fa ke 40 sa le ke nna ngaka dingwaga di le masomeamabeditlhano tse di fetileng, ga ke ise ke rakane le jo bo tshwanang le jono bolwetse. Ga go thatanyana rraetsho, go thata ya lentswe.' Merementsi a tlhobosetsa Gaeadingwe. 8 'A o raya gore ga go sepe se o ka se dirang ngaka ya me?' A botsa a 45 feletswe ke tsholofelo Gaeadingwe. 'Nnyaya rraetsho, ke tlaa leka sengwe. Rona dingaka ga re retelelwe ke bolwetse bope.' A leka go mo tiisa mooko. 9 E rile fa a bula kgetse ya gagwe e ntsho, e e neng e kokomologile, e tletse e bile e lebega e le bokete, a gasa diteng tsa yona fa fatshe, ga 50 tshologa mere fela e e se nang palo. Go ne go le mesunkwana ka go farologana ga yona. Go le mabutswana ka mebala yotlhe ya lefatshe, ditswammung le tsona re sa di tlogele kwa morago. Merementsi o ne a leka mathaithai otlhe a gagwe, mme a itaya kwa ntle jaaka tlhobolo ya boiyane. Ga a ke a ya kgakala le bona Seitshiro … tshipi ya kereke ya 55 Lutere ya bo e lela … 10 'Re a leboga rre Moruti Kagiso. Jaanong re tlaa kopa barutwana ba sekolo sa Ramoabi go buledisa moswi wa rona ka sefela.' Ga kopa moradisi wa letsatsi e bong Rre Galogakwe Ramaloka, ntsalaagwe Gaeadingwe. 60 11 E rile fa barutwana ba sena go opela sefela se ba se rutilweng sa loso se go tweng Seitshiro o ne a se rata thata kwa sekolong, bogolosegolo fa a ne a katisa khwaere ya gagwe ka e ne e le motshwaratakata kwa sekolong ba bo ba re naya se se supang fa o ne o rata motho. Ga go ope yo a neng a sa opele; tota le bangwe ba barutabana ba ne ba 6 5 se opela. 12 Seitshiro o bolokegile tota. Batlaphitlhong ya gagwe ba ne ba le kana ka moro wa nama ya mokoduwe. Motho o ne a sa kgone go itshikinya mo a neng a eme gona. Tota le leotonyana la tsie le ne le ka se tsene fa gare ga batlaphitlhong. 70 [E nopotswe go tswa mo, Thupana Mantemekwane, SS Phalatse] 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Seitshiro o tlhokafaletse kwa … A lapeng la gagwe. B Thusong. C Tshepong. D ga Merementsi. (1) 1.1.2 Seitshiro o ile maokelong a le makae? (1) Kwalololo e ileditswe Phetla"